|  |  |  |
| --- | --- | --- |
| 1. | - IID PUP-a obuhvataju cca 219 ha prostora, koji sada uglavnom, čini poljoprivredno zemljište. Obzirom da se radi o obimnoj, trajnoj prenamjeni poljoprivrednog u građevinsko zemljište za očekivati je da je Odluka o osnivanju biznis zona, donijeta na osnovu temeljite analize i kroz razvojna planska dokumenta (npr. Strategiju razvoja).  - Konstatovano da je cilj i zadatak predmetnog Plana sveden na potrebu rasporeda sadržaja u prostoru bez preispitivanja prihvatljivosti i održivosti rješenja sa strateškog, razvojnog aspekta.  - Programom realizacije plana bi trebalo obezbijediti dosljednu realizaciju biznis zona i to po dinamici koja obezbjeđuje efikasnost, odnosno mjerama politike realizacije plana osigurati da prostor ne bude potrošen za neke "neproduktivne" namjene.  - U Planu treba ukazati na značaj potencijala sadašnjeg poljoprivrednog zemljišta izradom mapa bonitetnih klasa. Prikaz potencijala poljoprivrednog zemljišta i bonitetnih klasa, mogao bi poslužiti donosiocima odluka o izgradnji biznis zona, za utvrđivanje dinamike realizacije po zonama i definisanje drugih mjera kojima bi se sprijecila neracionalna i neefikasna upotreba prostora u slučaju da formiranje biznis zona ne produkuje uvijek i svuda očekivane rezultate. | Stav Obrađivača:  Planiranim izmjenama i dopunama PUP-a opštiine Bijelo Polje nije izmijenjena namjena poljoprivrednog zemljišta, upravo iz razloga preispitivanja njegove trajne prenamjene.  Prema rješenjima važećeg Plana na poljoprivrednom zemljištu je takođe planirana izgradnja objekata za potrebe poljoprivrednih domaćinstava, kako stambenih, tako i ekonomskih i drugih objekata za potrebe bavljenja poljoprivredom.  Planska rješenja su zasnovana na *Strategiji razvoja poljoprivrede i ruralnih područja 2015-2020 (Vlada Crne Gore 2015.g.).*  Jedna od mjera Strategije je i *diverzifikacija ekonomskih aktivnostiu ruralnim sredinama, obnova i razvoj sela i izgradnja seoske infrstrukture.*  *Razvoj i diverzifikacija ruralne ekonomije može se postići ulaganjem u otvaranje malih preduzeća, zanatskih radnji, poboljšanje smještajnih kapaciteta za razvoj seoskog turizma i razvoj preduzetništva.*  U Nacrtu Plana je prihvaćena i ugrađena sugestija, odnosno smjernica koja se odnosi na mjere politike realizacije plana koje bi osigurale da prostor ne bude potrošen za neke „neproduktivne“ namjene. |
| 2. | U dijelu geodezije nema primjedbi na Koncept lzmjena i dopuna PUP-a Opštine Bijelo Polje. |  |
| 3. | Konstatovano da u dijelu saobraćaja u dostavljenom Konceptu nema grafičkog priloga „Saobraćaj“ a nema ni tekstualnog dijela koji se odnosi na saobraćajno rješenje.  U daljoj razradi potrebno je dati adekvatno rješenje saobraćajne infrastrukture i uzeti u obzir koliko prenamjena površina utiče na povećanje obima saobraćaja i samim tim na, ranije PUP-om, planiranu saobraćajnu mrežu. | Stav Obrađivača:  U Nacrtu Plana je dato saobraćajno rješenje u skladu sa planiranim izmjenama i dopunama PUP-a (grafički prilog saobraćaja, kao i tekstualni dio koji se odnosi na saobraćajno rješenje). |
| 4. | U predmetnom dokumentu nije tretirana elektroenergetska infrastruktura, pa ni u tački 4: Analiza i ocjena postojećeg stanja. Obzrom da se radi o PUP-u, dio koji se odnosi na elektroenergetsku infrastrukturu, Koncept planskog dokumenta je potrebno obraditi do nivoa 35 kV prenosne i distributivne mreže, dok bi dalja razrada elektroenergerske infrastrukture bila predmet planskih dokumenata nižeg reda (kroz izmjene i dopune pripadajućih DUP-ova ili izradom LSL). Znatan dio IID PUP Bijelo Polje odnosi se na relativno manje parcele za koje se, u ovoj fazi, ne mogu znati konkretnije namjene, pa ni potrebe u električnoj snazi i energiji. Ukoliko je moguće, Obrađivač treba da uloži napore da o ovim lokacijama prikupi sto više podataka, kako od organa lokalne uprave, tako i od operatora sistema (CGES i CEDIS) koji bi pomogle u izradi ovog, ali i planova nižeg reda.  Obzirom da je Obrađivač primijetio prethodno navedeno i dao osvrt kroz poglavlje IV smjernice za sprovođenje planskog dokumenta, može se zaključiti da bez obzira što u Konceptu nije konkretno obradio fazu elektroenergetike, Obrađivač će u fazi izrade Nacrta, imati korektan i konkretan pristup. Zbog svega navedenog se, u smislu ubrzavanja postupka, predlaže lnvestitoru da predmetni Koncept prihvati u očekivanju da će Obrađivač sve navedeno u Konceptu i ovom mišljenju implementirati u Nacrt. | Stav Obrađivača:  U Nacrtu Plana je postupljeno u skladu sa datim sugestijama na Koncept Plana.  Na osnovu svih raspoloživih podataka, pribavljenih u zvaniučnoj proceduri, u Nacrtu Plana je obrađena elektroenergetska infrastruktura. |
| 5. | U dijelu hidrotehničke infrastrukture nema primjedbi na Koncept lzmjena i dopuna PUP-a Opštine Bijelo Polje. |  |
| 6. | U dijelu šumarstva, smjernice za izgradnju na šumskom zemljištu, treba uskladiti sa Zakonom o šumama (Objavljen u „SI. listu CG“, br. 74/10, br.40/11 i br.47/15) gdje u članu 41 stoji da je: „Zabranjena izgradnja trajnih ili privremenih objekata u šumi, na šumskom zemljištu i na goletima, koji nijesu u funkciji gazdovanja šumama, divljači i lovstva, zaštite prirode ili u javnom interesu. Za postavljanje objekata koji su u funkciji gazdovanja šumama, divljači i lovstva, zaštite prirode ili u javnom interesu odobrenje izdaje nadležni organ uprave, u skladu sa zakonom.“  Ukoliko se planira prenamjena šuma i šumskog zemljišta, potrebno je imati u vidu da su po Zakonu o šumama šume definisane kao dobra od opšteg interesa i uživaju posebnu zaštitu, koja se ostvaruje:  - trajnim očuvanjem i unaprjeđivanjem šuma i šumskih zemljišta i njihovih funkcija;  - održivim i multifunkcionalnim gazdovanjem šumama;  - očuvanjem i unaprjeđivanjem biološke i pejzažne raznovrsnosti šuma, kao i kvaliteta njihove životne sredine. | Stav Obrađivača:  U Nacrtu Plana, smjernice za izgradnju na šumskom zemljištu su usklađene sa Zakonom o šumama.Propisano je , da se u slučaju izgradnje objekta, prethodno moraju pribavitii svi zvanični podaci, uslovi i saglasnosti nadležnih tehničkih organa i institucija, kako bi se utvrdile tačne granice šumskog zemljišta (imajući u vidu razmjeru ovog Plana). |
| 7. | U dijelu poljoprivrede, Zakonom o poljoprivrednom zemljištu („Službeni list Republike Crne Gore“, br. 015/92 od 10.04.1992, 059/92 od 22.12.1992, 059/92 od 22.12.1992, 027/94 od 29.07.1994, Službeni list Crne Gore“, br. 073/10 od 10.12.2010, 032/11 od 01.07.2011) predviđeno je da „Trajna promjena namjene obradivog poljoprivrednog zemljišta može se vršiti samo ako je urbanističkim planom, odnosno prostornim planom sa detaljnom razradom predviđena promjena namjene“.  - U Prostornom planu Crne Gore za podzonu Bijelo Polje je dato sljedeće ograničenje „Zabrana razvoja urbanih i drugih funkcija na poljoprivrednom zemljištu, izuzev onih koji su u funkciji poljoprivrede“. | Stav Obrađivača:  U skladu sa PPCG na poljoprivrednom zemljištu je planirana izgradnja objekata koji su isključivo u funkciji poljoprivrede. |
| 8. | U dijelu pejzažne arhitekture konstatuje se da je Obrađivač plana dao jasnu definiciju biznis zona i šta one predstavljaju sa prostornog i organizacionog aspekta. Međutim uvidom u planski dokument se može zaključiti da najveći dio navedenih zona/lokacija u osnovi ne predstavljaju biznis zone, već se radi o tzv „tačkastim“ izmjenama, prostorno nepovezanim cjelinama i sadržajima. Ovo se prije svega odnosi na površine van važećih GUR-a. lako je plan u osnovi vodio računa o prirodnim i stvorenim uslovima i u skladu sa postojećim potencijalima definisao namjenu i uslove za izgradnju, smatra se da nije moguće ostvariti osnovni cilj postavljen Programskim zadatkom, formiranje biznis zona. Takođe, konstatuje se da biznis zone treba koncentrisati, prevashodno u okviru GUR­a. U slučajevima kad su u pitanju površine van GUR-a, formirati jedinstvene cjeline u okviru tzv. lzdvojenog građevinskog zemljišta (IZG) i u skladu sa navedenim planirati površine i sadržaje (Pravilnik o bližem sadržaju i formi planskog dokumenta) u funkciji biznis zona.  U planskim zonama u okviru GUR-a (Nedakusi, Rakonje - Ravna Rijeka, i dr.) i zoni Cerovo (izdvojeno građevinsko zemljište - IGZ) nije došlo do značajnih izmjena koje bi uslovile konflikte u prostoru. Date su smjernice i preporuke za dalju plansku razradu.  U zoni 1 - Nedakusi je na površinama planiranim za biznis zonu definisana površina za stanovanje, koja je u direktnom konfliktu sa neposrednim okruženjem i osnovnim postulatima programskog zadatka, formiranje biznis zona. U slučaju opravdanosti planiranja stanovanja, formirati zaštitni pojas izmedu Površina za obradu, sanaciju i skladištenje otpada (TSO) i Površina za stanovanje (S). Pojas ne smije biti manji od 10m, kako bi se vizuelno i sanitarno higijenski izvršilo funkcionalno razdvajanje izmedu konfliktnih namjena. lsti se može planirati i u okviru namjene TSO ukoliko postoje prostorne mogućnosti.  Na osnovu iznijetog mišljenja, neophodno je preispitati i korigovati Odluku i Programski zadatak, a u skladu sa navedenim i Koncept plana. | Stav Obrađivača:  Plansko rješenje je, iako se radi o izdvojenim lokacijama prema inicijativi Opštine i Programskom zadatku koncipirano na realnim mogućnostima Opštine za realizaciju određenih razvojnih funkcija i konkretnih potreba, vezanih za cvlasništvo nad zemljištem i mogućnost zapošljavanja stanovnika.  Ostale sugestije i primjedbe su prihvaćene. |
| 9. | U Mišljenju predstavnika Opštine Bijelo Polje se navodi da se koncept planskog dokumenta može uputiti na dalju Zakonom propisanu proceduru, a da Obradivač u fazi izrade nacrta razmotri naredne sugestije:  1. Zona Nedakusi  U zahvatu Generalnog urbanističkog rješenja Bijelo Polje (GUR) i u zahvatu DUP-a ,,lndustrijska Zona" 8 (podzona A).  Konceptom lzmjena i dopuna PUP-a je propisano da se za predmetnu zonu, nakon usvajanja predmetnog planskog dokumenta rade izmjene i DUP-a lndustrijske zone u dijelu gdje je izvršena izmjena namjene, a da se vazeći DUP može primjenjivati u dijelu koji je usaglašen. Takođe konceptom su propisane smjernice za izmjenu DUP-a.  Pošto bi izrada izmjena DUP-a iziskivala odlaganje realizacije razvojnih planova opštine, neophodno je razmotriti mogućnost da se lzmjenama i dopunama PUP-a propišu smjernice i uslovi za njegovu direktnu implementaciju.  4. Zona „Bistrička dolina“  Lokacija 1  Za lokaciju je urađena Lokalna studija lokacije za izletište „Ušće“ u naselju Voljavac („SI.list CG“- opštinski propisi, br.36/14) kojom je predmetna zona razrađena i predviđena za izgradnju objekata u funkciji turizma, sporta i rekreacije.  Napomena: izdati UTU za izgradnju sportskih terena shodno LSL.  Lokacije 2, 3, 4, 5  Lokacije se nalaze u Loznoj Luci u neposrednoj blizini kamenog mosta na rijeci Bistrici koji je na spisku dobara sa potencijalnim kulturnim vrijednostima. Lozna Luka je PUP-om prepoznata kao jedan od značajnijih lokaliteta za razvoj turizma i predložena je izrada LSL.  Preispitati mogućnost izrade GUR-a za lokalitet i direktnih smjernica za turističku valorizaciju.  Napomena: Radi zaštite od dalje devastacije potencijalnog kulturnog dobra opština je izradila projekat izgradnje novog mosta koji će biti dostavljen obrađivaču plana.  Lokacija 10  Lokaciju 10 čini katastarska parcela br.461/1 KO Bistrica, čiji se dio nalazi u zahvatu Generalne urbanističke razrade sekundarnog opštinskog centra Bistrica (po PUP-u namjena SMG), a dio u zahvatu PUP-a (poljoprivreda).  Pošto je konceptom predviđena promjena namjene dijela parcele u zahvatu GUR-a iz SMG u MN, predlaže se proširenje granica GUR-a i da se za kompletnu parcelu 461/1 planira namjena MN, iz razloga što je naselje Bistrica prepoznato PUP-om kao kapija i centar spomenika prirode „Đalovića pećina“. Takođe, Sekratarijat za uređenje prostora Opštine Bijelo Polje je propisao UTU br.032-352-4946-06/4-64/3 od 05.11.2018.godine za izradu tehničke dokumentacije za izgradnju centra za posjetioce (vizitorski centar) sa parking prostorom na katastarskoj parceli br.461/1 KO Bistrica. Urađeno je idejno rješenje.  Takođe je Predsjednik opštine donio i Odluku o određivanju lokacije sa elementima urbanističko - tehničkih uslova za rekonstrukciju i izgradnju lokalnog objekta od opšteg interesa - rekonstrukcija dijela lokalnog puta Bistrica - Mojstir sa izgradnjom mosta preko rijeke Bistrice sa pristupnim saobraćajnicama. Lokaciju, između ostalih, čini i dio katastarske parcele br.461/1 KO Bistrica (koji se nalazi van GUR-a) preko koje je planirana saobraćajna veza lokacije centra za posjetioce sa lokalnim putevima Bistrica Mojstir i Bistrica - Podvrh koji povezuje naselje Bistricu sa početnom stanicom planirane žičare u blizini manastira Podvrh.  U fazi izrade nacrta planskog dokumenta neophodno je definisati urbanističke parametre za izgradnju objekata predviđenih u svim planiranim namjenama, kako bi se propisali urbanističko - tehnički uslovi za izradu ldejnih rješenja kompletnih lokacija, a na osnovu istih i tehnička dokumentacija za pojedinačne objekte. | Stav Obrađivača:  Sve prihvatljive primjedbe i predlozi koje se odnose na ovaj nivo planskog dokumenta su ugrađene u Nacrt. |
| 10. | U zaključku Savjet za reviziju planskog dokumenta predlaže Ministarstvu održivog razvoja i turizma da se organizuje sastanak članova savjeta, predstavnika ministarstva i obrađivača plana, s obzirom da su u izvještaju iznijeti oprečni stavovi po pitanju predmetnog Koncepta.  Kako se radi o izuzetno velikoj površini od cca 219 ha, koja predstavlja poljoprivredno zemljište i njenoj prenamjeni u građevinsko zemljište, potrebno je da obrađivač plana pojasni svoje opredjeljenje za ponuđeni Koncept, a sve u cilju iznalaženja rješenja za nastavak procesa izrade Plana. | Sastanak je održan i u skladu sa zaključcima sa sastanka formirana su planska rješenja u daljoj proceduri. |
|  |  | PRETHODNI USLOVI I MIŠLJENJA PREDUZEĆA I INSTITUCIJA |
|  |  |  |
|  | Opština Bijelo Polje  Predsjednik opštine, br. 01-2773/2 od 09.04.2019.god. | Konstatovano da nema zahtjeva u pogledu dopune dostavljenog Nacrta odluke o izradi Izmjena i dopuna Prostorno-urbanističkog plana opštine Bijelo Polje. |
|  | Ministarstvo poljoprivrede i ruralnog razvoja, Direktorat za šumarstvo, lovstvo i drvnu industriju, br. 351-24/19-2 od 10.06.2019.god. | Prilikom izrade predmetnog planskog dokumenta treba imati u vidu dokument - Strategija razvoja poljoprivrede i ruralnog područja 2015 - 2020 - Ministarstvo poljoprivrede i ruralnog razvoja, Podgorica, jun 2015 i Akcioni plan za usaglašavanje sa pravnim tekovinama EU Poglavlje 11 -Poljoprivreda i ruralni razvoj. Sljedeći dokument koji se može uzeti u obzir je Strategija ribarstva Crne Gore 2015-2020 sa Akcionim planom za prenošenje, inplementaciju i sprovođenja pravne tekovine EU. Dokumenti se nalaze na sajtu ovog ministarstva.  Vezano za šumarstvo i lovstvo ističemo da treba imati u vidu smjernice revidovane Strategije razvoja šuma i šumarstva Crne Gore (2014 -2023), koja je dostavljana po ranijim zahtjevima. U oblasti lovstva treba imati u vidu Program razvoja lovstva u Crnoj Gori (2015- 2024), dokumenti se nalaze na sajtu ovog ministarstva.  U oblasti vodoprivrede neophodno je imati u vidu Vodoprivrednu osnovu Crne Gore i Strategiju upravljanja vodama (dostavljane po ranijim zahtjevima). |
|  | Agencija za elektronske komunikacije i poštansku djelatnost br.0404-4187/2 OD 14.06.2019.g. | U prilogu uz predmetni akt dostavljeni podaci na CD-u o postojećim i planiranim elektronskim komunikacionim mrežama, elektronskoj komunikacionoj infrastrukturi i povezanoj opremi u zoni zahvata planskog dokumenta.  Takođe, aktom su date preporuke koje je potrebno ispoštovati pri izradi predmetnog planskog dokumenta, a koje se odnose na postojeće stanje i planiranje razvoja u pogledu elektronske komunikacione infrastrukture i usluga.  Prilikom prezentovanja postojećeg stanja potrebno uzeti u obzir sljedeće:  1. Operatore i usluge koje oni pružaju u granicama predmetnog planskog dokumenta. S obzirom da Agencija nema mogućnost geografskog lociranja kapaciteta elektronske komunikacione infrastrukture u odnosu na granice predmetnog planskog dokumenta, u Prilogu je dostavljen spisak svih operatora, njihove infrastrukture i usluga koje pružaju na teritoriji Opštine Bijelo Polje. Detaljne informacije koje se odnose na elektronsku komunikacionu infrastrukturu u granicama predmetnog planskog dokumenta potrebno je pribaviti od operatora navedenih u Prilogu.  2. Podatke o broju instaliranih i aktivnih priključaka, broju korisnika pojedinih servisa, broju stanovnika u pojedinim djelovima u poređenju sa prosjekom za CG i EU, kako bi planiranje budućeg stanja bilo zasnovano na realnim osnovama.  S tim u vezi, na osnovu podataka dobijenih od operatora 31.12.2018. godine, dat je pregled trenutnog stanja elektronskih komunikacija na teritoriji Opštine Bijelo Polje, koje treba uvrstiti u predmetni planski dokument, a odnose se na: usluge fiksne telefonije, usluge fiksnog širokopojasnog pristupa Internetu, usluge mobilnih elektronskih komunikacija, usluge distribucije AVM sadržaja.  U prilogu je dostavljen i spisak lokacija radio baznih stanica (RBS) mobilne telefonije koje se nalaze na teritoriji Opštine Bijelo Polje, a koje svojim signalom pokrivaju teritoriju koja je zahvaćena predmetnim planskim dokumentom.  U dijelu predmetnog planskog dokumenta koji se odnosi na planirano stanje, potrebno je predvidjeti dalji razvoj elektronske komunikacione infrastrukture, pri čemu shodno Zakonu o elektronskim komunikacijama treba voditi računa da se planiranje elektronskih komunikacionih mreža, elektronske kornunikacione infrastrukture i povezane opreme vrši na način kojim se ne ugrožava život i zdravlje ljudi, prostor i životna sredina.  Takođe, navedene su i stavke koje je potrebno implementirati u plansko rješenje, kao i propisi koje treba navesti i pridržavati se istih prilikom obrade planiranog stanja. |
|  | CEDIS Crnogorski elektrodisributivni sistem, br.10-10-29950 od 19.06.2019.g. | Za potrebe izrade lzmjena i dopuna PUP-a Opštine Bijelo Polje, date su smjernice koje se odnose na priloge u kojima se mogu naći energetski podaci za predmetne lokacije. Obrađivači planskih dokumenata treba da se prilikom njihove razrade u dijelu koji se odnosi na elektroenergetsku infrastrukturu, oslanjaju na smjernice date u strateškim dokumentima, koji se odnose na razvoj i koncept distributivne mreže. Potrebno je obratiti pažnju i na:  - preuzimanje odgovarajućih mjera na zaštiti ili izmještanju već izgrađene elektrodistributivne infrastrukture, koja napaja veliki broj potrošača, u skladu sa važećim propisima i uslovima Operatora distributivnog sistema;  - Za sve novoplanirane trafostanice predvidjeti Urbanističke parcele pravilnog oblika potrebne površine;  - Za sve trafostanice (postojeće i planirane), predvidjeti mogućnost buduće rekonstrukcije u smislu povećanja kapaciteta i pouzdanosti;  - Predvidjeti mogućnost rekonstrukcije i izmještanja podzemnih i nadzemnih vodova (postojećih i planiranih), u smislu povećanja prenosne moći;  - Predvidjeti mogućnost izgradnje nadzemne elektrodistributivne mreže na način da na istim stubovima bude moguća izgradnja mreže različitih naponskih nivoa;  - Definisano je i šta se podrazumijeva pod „izmještanjem“ postojećih i planiranih elektroenergetskih objekata;  - Prilikom definisanja trase podzemnih kablovskih vodova potrebno je voditi računa da iste, gdje god je to moguće, prate saobraćajnicu i da se predvidi ugradnja u zoni  trotoara;  - U slučaju izmještanja postojećih elektroenergetskih objekata potrebno je pridržavati se odredbi čl. 220 Zakona o energetici;  - U tekstu koristiti isključivo termin „Operator distributivnog sistema“ umjesto nadležno preduzeće ili sl. |
|  | Agencija za zaštitu prirode i životne sredine, br.02-D-1726/2 od 19.06.2019.g. | Shodno Zakonu o strateškoj procjeni uticaja na životnu sredinu, a uzimajući u obzir da namjena prostora planirana predmetnim izmjenama i dopunama i aktivnosti u skladu sa tim, mogu izazvati negativan uticaj na životnu sredinu prostora obuhvata, te shodno tome podliježu izradi procjene uticaja, smatra se da je neophodno sprovođenje postupka strateške procjene uticaja na životnu sredinu.  Analizom dostavljenog Predloga odluke o izradi strateške procjene na životnu sredinu predmetnog planskog rješenja, konstatovano je da isti nije u potpunosti usaglašen sa članom 10 Zakona o strateškoj procjeni uticaja na životnu sredinu kojim je jasno definisan sadržaj prijedloga odluke.  Uzimajući u obzir prethodno navedeno, sugerisano je da se predmetni Predlog Odluke dopuni u skladu sa istim, u cilju usaglašavanja sa Zakonom o strateškoj procjeni uticaja, a prije donošenja konačne Odluke o izradi strateške procjene uticaja na životnu sredinu izmjena i dopuna predmetnog planskog dokumenta. |
|  | Uprava za zaštitu kulturnih dobara, br.03-187/2019-1 od 13.06.2019.g. | Uvidom u predmetni planski zahvat utvrđeno je da se u okviru istog nalaze 23 kulturna dobara i preko 300 arheoloških lokaliteta, odnosno dobara sa potencijalnim kulturnim vrijednostima. Takođe, konstatuje se da za predmetni planski dokument nije urađena Studija zaštite kulturne baštine.  Imajući u vidu izloženo, te činjenicu da Studiju zaštite kulturne baštine izrađuje i donosi Uprava, to se ovaj organ obavezuje da u, razumnom roku, izradi i donese istu za potrebe izrade Izmjena i dopuna Prostorno urbanističkog plana opštine Bijelo Polje. |
|  | Uprava za saobraćaj br.03-6332/1 od 26.06.2019.g. | Po pitanju državnih puteva prilikom izrade predmetnog plana, u cilju definisanja Biznis zona, neophodno je po pitanju saobraćajne infrastrukture (priključenja na državne puteve) planirati raskrsnice sa punim sistemom veza preko kojih će se servisnim saobraćajnicama opsluživati područje buduće biznis zone. |
|  | Agencija za civilno vazduhoplovstvo br.02/1-1256/2-19 od 26.06.2019.g. | Analizom dostavljene dokumentacije od strane stručnih službi Agencije, utvrđeno je da u definisanom zahvatu plana nema postojećih aerodroma ni radio-navigacionih uređaja za koje je potrebno uvoditi dodatne zaštitne prostorne površine za ograničenje postavljanja / izgradnje objekata. S tim u vezi, konstatovano je da za potrebe izrade predmetnog plana nije potrebno uvoditi dodatne ograničavajuće uslove i smjernice koje se odnose na sigurnost vazdušnog saobraćaja.  Takođe, za objekte visine preko 45 m, koji se nalaze van zaštitnih zona aerodroma i radio-navigacionih uređaja, potrebno je pojedinačno sprovesti analizu uticaja takvog objekta na operacije vazduhoplova, budući da se u zavisnosti od položaja i visine objekta može pojaviti negativan uticaj na vazdušne operacije.  Postupci i smjemice za označavanje objekata čija visina prelazi 45m, a koji mogu imati uticaj na operacije vazduhoplova, definisani su Sigurnosnim nalogom broj 2016/001 - Utvrđivanje uslova i načina postavljanja, označavanja i održavanja vazduhoplovnih prepreka koje se nalaze van područja ograničenja prepreka aerodroma (Revizija 0, objavljeno 04. avgusta 2016.). |
|  | Ministarstvo ekonomije, br. 350-25/2019-2, od 20.06.2019. | Ministarstvo ekonomije je, kao nadležni organ, izdalo koncesije za izgradnju malih hidroelektrana na vodotocima Lještanica (KO Lijeska), Bistrica - pritoka Ljuboviđe (KO Majstorovina i KO Ravna Rijeka), Bistrica (KO Srednje Brdo, KO Mojdir, KO Bistrica i KO Kostenica) i Vrelo (KO Lijeska). Takođe, Ministarstvo ekonomije je izdalo energetske dozvole za izgradnju mHE „Zagradska“, „Brzava“, „Brzava 1“ i „Stubljanska“.  Za mHE na vodotoku Bistrica - pritoka Ljuboviđe i Vrelo izdate su upotrebne dozvole i iste obavljaju koncesionu djelatnost, odnosno proizvode elektičnu energiju. Za mHE na vodotoku Bistrica izdati su urbanističko-tehnički uslovi, dok je za ostale navedene mHE u toku izrade planske dokumentacije i pribavljanje neophodne dokumentacije u cilju izdavanja urbanističko-tehničkih uslova.  Budući da je Odlukom obuhvaćena obala Lima, vodotok Bistrica i naselje Bistrica, potrebno je uzeti u obzir navedene lokacije na kojima su date koncesije i izdate energetske dozvole za izgradnju mHE, kao i lokacije na kojima se realizuje koncesiona djelatnost.  Takođe, dati su i podaci o ležištima mineralnih sirovina, kao i lokalitetima koji su utvrđeni na osnovu inicijativa određenih pravnih lica.  Konstatovano da Ministarstvo održivog razvoja i turizma treba da se obrati JU Zavod za geološka istraživanja - Podgorica za izradu kompleksnih geoloških podloga za izradu predmetnih planskih dokumenata. |
|  | Uprava za nekretnine br. NEMA DOPISA | Dostavljeni izvodi iz digitalnog plana za predmetne lokacije. |
|  |  |  |
|  |  |  |
|  |  | MIŠLJENJE PREDUZEĆA I INSTITUCIJA NA KONCEPT PLANA |
|  | Opština Bijelo Polje, Direkcija za izgradnju i investicije, br. 07/1-11982, od 25.11.2019.god. | U fazi prethodnog učešća javnosti stigla je inicijativa predmetne direkcije da se prilikom obrade predmetnog plana uzmu u obzir sljedeći predlozi:  1. Most na rijeci Bistrici, cca 130m nizvodno od postojećeg mosta na Loznoj luci;  2. Most na rijeci Bistrici, cca 350m uzvodno od postojećeg mosta, kod budućeg Vizitoring centra;  3. Naselje Pripčići, predvidjeti zonu za kolektivno stanovanje;  4. Nastavak šetališta, od vatrogasne, ispod mosta u Nikoljcu do gradske plaže Sinjavac;  5. Saobraćajnicu od priključka na magistralni put M21 u naselju Ribnik, kroz naselje Pripčići, sa izgradnjom priključka na magistralni put M2 u mjestu Ribarevine (planirati saobraćajnicu ranga magistralnog puta);  6. Uređenje ušća rijeke Bistrice sa pratećim sadržajima;  7. Predvidjeti kružni tok u centru grada, umjesto sadašnje raskrsnice koja je regulisana svjetlosnom saobraćajnom signalizacijom;  8. Predvidjeti saobraćajnicu od podvožnjaka u Sutivanu, sa priključkom na magistralni put cca 350m prije postojećeg mosta u Gubavcu, do groblja u Orahovici, ukupna dužina puta cca 600m;  9. Predvidjeti zonu za kolektivno stanovanje na dijelu kod mosta u Strojtanici;  10. Na parceli UP 151 umjesto sadašnje namjene-Površina za centralne djelatnosti, izvršiti prenamjenu kako bi se izmjestila postojeća benzinska pumpa iz centra grada;  11. Predvidjeti proširenje muslimanskog groblja na Loznicama na kat. parcelama 3772 i 3773, KO Bijelo Polje;  12. Predvidjeti manja postrojenja za prečišćavanje otpadnih voda u naseljima Kruševo, Zaton, Ravna rijeka, Pripčići, Bistrica;  13. Vodovod Zaton-prelaz preko Lima;  14. Proširenje deponije Čelinska kosa;  15. Kroz izmjene i dopune lokalne studije lokacije Čelinska kosa uvrstiti prilazni put od strane Opštine Mojkovac;  16. Transfer stanica za čvrsti komunalni otpad (po državnom planu za otpad);  17. Šetaliste pored Lima, od vatrogasne do Plavog pješačkog mosta u naselju Pruška, kroz naselje Loznice, pored mup-a do mosta u Nikoljcu.  18. Reciklažna dvorišta za čvrsti komunalni otpad;  19. Sportski tereni u naselju Lješnica;  20. Dinamička podna fontana na centralnom gradskom trgu. |
|  | Opština Bijelo Polje  Predsjednik opštine, br. 101-3095/8 od 21.10.2019.god. | Dostavljen zahtjev za planiranje nove veze (petlje) Bijelog Polja na autoput Bar-Boljare. Konstatovano je da je veza opštine Bijelo Polje sa autoputem planirana na petlji Crnča (na udaljenosti oko 20km od centra grada) i ostvaruje se preko postojećih magistralnih puteva Ribarevine-Berane (M5) i magistralnim putem M2 od Ribarevina ka Rakonjama i dalje novoizgrađenom Obilaznicom. Predmetna dionica na dužini od 25km, u zavisnosti od varijantnog rješenja, prolazi kroz teritoriju opštine Bijelo Polje. Prostorno urbanističkim planom Bijelog Polja, planirana je veza Bijelog Polja trasom koja se prostire uz Boljaninsku rijeku, u dužini od cca 9,5 km, na tromeđi Zminac-lvanje-Godijevo bi bila na udaljenosti od Obilaznice i centra grada na cca 7km, što je tri puta manje u odnosu na predviđeno uključenje u mjestu Crnča. Konstatovano je da bi se na ovaj način omogućila direktnija veza Bijelog Polja, kao centra sjeverne regije Crne Gore, što bi sa aspekta transporta ljudi i roba imalo niz pozitivnih efekata, a doprinijelo bi boljoj valorizaciji i promociji projekta Đalovića pećine u turističkom smislu i boljoj povezanosti sa gradom u saobraćajnom smislu.  Smatraju da bi bilo neophodno i opravdano dodatno projektovati i izgraditi vezu Bijelog Polja sa autoputem i na pomenutoj lokaciji. |
|  | Opština Bijelo Polje, Sekretarijat za uređenje prostora, br. 06/1-14196, od 30.12.2019.god. | U predmetnom aktu su dostavljena sljedeća mišljenja i predlozi:  1. lzmjenama PUP-a razmotriti mogućnost promjene namjene na lokaciji 2, 3, 4 i 5 u zoni "Bistricka dolina" (Lozna Luka) iz poljoprivrede u zonu turizma, obzirom da se predmetne lokacije nalaze u neposrednoj blizini potencijalnog kulturnog dobra (stari kameni most). Razmotriti mogućnost da se predmetni lokalitet razradi kroz izradu GUR-a za predmetno područje.  2. Na lokalitetu Lozna Luka izmjenama PUP-a planirati izgradnju novog drumskog mosta prema već izrađenom projektu (prilog situaciono rješenje).  3. Proširiti područje zahvata GUR-a Bistrica i istim zahvatiti prostor na kom treba graditi Vizitoring centar u cilju valorizacije Đalovića pećine i prostor novoprojektovanog mosta preko rijeke Bistrice (sa obje strane rijeke Bistrice).  4. Planirati trafostanicu za potrebe vizitoring centra.  5. lzmjenama PUP-a planirati most preko rijeke Bistrice prema već izrađenom projektu (prilog situaciono rjesenje).  6. lzmjenama PUP-a planirati vezu Bijelog Polja i Đalovica pećine sa budućim auto putem (planirati petlju na lokalitetu Kurilo).  7. Planirati vezu Bijelog Polja preko naselja Pripčići do Ribarevina kao dio obilaznice oko Bijelog Polja (nastavak postojeće obilaznice iz Nikoljca).  8. U naselju Pripčići uz novoplanirani nastavak obilaznice planirati Stanovanje srednje gustine (SS).  9. U industrijskoj zoni dati mogućnost izgradnje trafostanica u okviru urbanističke parcele i samih objekata.  10. U industrijskoj zoni uz magistralni put dati mješovite namjene, a u dubini parcela (prema Limu) planirati industriju.  11. Na lokaciji Cerovo planirati Centralne djelatnosti, dati uslove izgradnje objekata bez izrade plana detaljne razrade uz uslov raspisivanja konkursnog rješenja.  12. Uz magistralne i regionalne puteve izvan zahvata GUR-a planirati MN i zone industrija (prerada drveta, mlijeka, poljoprivrednih proizvoda i dr.).  13. PUP-om riješiti pitanje gradskog groblja za obje koncesije. |
|  | Crnogorski elektroprenosni sistem A.D. od 30.12.2019.god. | Dostavljni podaci o njihovoj infrastrukturi u zahvatu predmetnog plana. |

Rukovodilac izrade Plana

mr Jadranka Prgomet Popović, dipl.ing.arh.